Statusrapport til general Konstantin Filonov, Lubjanka.
Ifølge det andet hoveddirektorats ordre er rumprogrammets fokus
blevet begrænset til kredsløb om Jorden.
Det sker i tråd med de restriktioner, Stjernebyen er blevet pålagt
efter tre kosmonauters tragiske død i en træningsulykke sidste sommer.
De efterretninger, der indsamles af den nye rumstation, Saljut-1,
under dække af videnskabelig forskning, har vist sig yderst værdifuld.
Militære anlæg i Vesten, der hidtil har været utilgængelige
for overvågning fra luften, kan nu observeres frit.
Saljuts evne til at observere missilsiloer, luftforsvar
og atomarsenal er blevet uvurderlig for staten.
Overvågningen fortsætter,
så længe programmet har generalsekretær Brezjnevs opbakning,
under direkte ledelse og styring af chefkonstruktøren.
- De efterretningsrapporter, han bad om. - Han venter Dem.
Seneste nyt fra Saljut-overvågningsprogrammet.
Tak, kammerat oberst.
Det var alt.
CHEFKONSTRUKTØR RADIMIR SERGEJEVITJ PETROVSKIJ
Nikulov.
Bajkonur skal bruge en ny vægtanalyse med 100 kilo ekstra
på den næste last til Saljut, inden dagen er omme.
Nej, jeg arbejder allerede på ligninger for fremdrift for den nye N-1-løfteraket.
Så må du jo arbejde over.
Det er morgen.
Far, lad mig hjælpe dig.
Jeg fik gang i traktoren. Nu kan du komme til at så på østmarken.
Du ordnede traktoren. Så kan du også stå for at så.
Jeg skal jo holde tale i landbrugsforbundet, ikke?
Lad hellere være.
Du sørger stadig.
Spis nu.
USA's FN-ambassadør, George Bush,
kom med fornærmende, falske anklager i dag
rettet mod verdens første rumstation, Saljut.
Ambassadør Bush hævdede,
at en filmkapsel fra Sovjet er blevet fundet på amerikansk jord,
og at det er bevis på, at den civile station anvendes
til militær overvågning snarere end til videnskabelige forsøg.
- Det påståede bevis på, at Saljut… USA… - Mor, jeg er klar.
…afvises pure af embedsmænd fra Sovjet samt af verdenssamfundet som helhed.
Husk, at du har Olga efter skole.
Jeg kan ikke lide klavertimerne.
Du skal bare blive ved. Vi finder en bedre lærer til dig.
Hvad med Tanja? Måske kommer hun tilbage.
Nej.
Det er en god rassolnik. Har du lavet den anderledes?
Jeg har brugt lidt flere syltede agurker end ellers.
Det må være det, der forbedrer smagen.
Gulerødderne er også blødere.
Ja, og de var mindre, så de blev gennemkogt.
Nu dugger vinduet til igen.
Jeg tørrede ruden af tidligere, men det trækker ind.
Godmorgen, Irina.
- Du sagde, du ville ordne det. - Det gjorde jeg også.
- Jeg ser på det igen i morgen. - Altid i morgen.
De er rasende i Moskva.
USA OPSNAPPER SPIONFOTOS FRA SOVJETS RUMSTATION
Den forkludrede filmnedkastning fra Saljut er på alles læber.
Vi fik ikke fat i vores egen overvågning,
og nu ved amerikanerne, hvilke mål kameraerne er rettet mod.
Nedkastning af film fra kredsløb virker ikke som en effektiv metode.
Som jeg skrev i min rapport, kræver det en teknisk løsning.
Og dog er det ikke lykkedes teknikerne at finde en pålidelig metode
til overførsel af fotografier
- direkte fra stationen. - Hvad har det med mig at gøre?
Så vidt jeg husker, er kammerat Burkov Deres underordnede.
Han er loyal over for min forgænger.
Mener De, at han bevidst tilbageholder en løsning?
Jeg mener, at han syntes bedre om den tidligere ledelse.
Der skal statueres et eksempel med ham.
Generalsekretæren gav mig til opgave at få Stjernebyen
på ret køl efter fiaskoerne på Deres vagt.
Min vagt?
Først Mironov, så Venera og nu disse illoyale teknikere.
Jeg afviklede Venera. Jeg afviklede Mironov.
Og nu skal De tage Dem af kammerat Burkov.
For ellers må der mere drastiske tiltag til i Stjernebyen.
En sidste ting.
Ja.
Irina Morozova. Hvordan går det med hende?
Fint.
Hun opdagede Valja Mironovs aktiviteter, ikke sandt?
Jo, men i sin iver efter at imponere underrettede hun mig ikke i tide.
Hun har potentiale og ambitioner, men hun er udisciplineret.
Det var jeg også i den alder.
Se mig nu.
Ja. Meget imponerende.
Jeg vil anbefale Dem at se på hendes styrker og ikke kun hendes svagheder.
Det er min afdeling, så det skal jeg nok selv afgøre.
Det var bare et forslag.
Farvel, kammerat oberst.
Goddag.
Jeg er stolt af at kunne præsentere denne film for jer i dag
og fremhæve min triumferende rejse som kosmonaut,
selvsamme sted hvor rejsen begyndte.
Et kollektivt landbrug i Rostov-regionen.
Viceformand Tarasov, jeg forventede ikke at se Dem her.
Det ville jeg da ikke gå glip af.
Datter af arbejdere. Et symbol på vor nation.
Filmen kommer rundt i Sovjetunionen og bliver vist vidt og bredt i Vesten,
så de kan se den Anastasia Belikova, der er blevet holdt skjult for dem.
…viste, at ofre og fælles styrke kunne nå ud til stjernerne.
Det føles som i går, ikke?
…indbegrebet af pligtfølelsen, robustheden og den ukuelige ånd
hos et folk forenet af et fælles formål.
Det formål deler hun med sin mand, Aleksandr Dmitrijevitj Polivanov.
Deres gensidige hengivenhed var grænseløs.
Det samme gjaldt deres pligtfølelse over for rummet og deres land.
Hans ultimative offer vil sent blive glemt af vort folk.
Undskyld.
…med blikket rettet mod vor mægtige nations fremtid,
der formes af de fælles ofre,
og at vi bærer verdens lys…
Vi sendte den første mand ud i rummet.
Vi sendte kosmonauter til Månen.
Vi prøvede endda at sende dem til en anden planet.
Hvem ved, hvad det kunne have ført til?
Men nu gør vi ikke andet end at kigge ned.
Vi stirrer på Jorden, så vi kan affotografere missilbaser.
Selv De må kunne anerkende forskellen.
Så De indrømmer, at De stadig er loyal over for den tidligere chefkonstruktør.
Der er kun én chefkonstruktør.
Radimir Petrovskij er KGB's marionetdukke.
Han kender knap nok forskel på flydende ilt og vodka.
Lad mig minde Dem om, at samtalen bliver optaget.
Vælg hellere Deres ord med omhu.
Jeg har ikke mere at sige.
Underskriver De tilståelsen og indrømmer at have saboteret
chefkonstruktør Petrovskijs indsats for at modernisere rumstationen Saljut?
De tror, det vil få dem til at makke ret. Det vil det ikke.
Grunden til, at mit team ikke har løst problemet med film fra Saljut,
er ikke manglende vilje. Det skyldes ikke opsætsighed.
Idéer opstår ikke ud af den blå luft.
De kræver inspiration.
Og De ved godt, at der kun er én person, der kan levere den.
Hold op med at glo. Tilbage til arbejdet.
Tillykke, kammerat Stepanov.
De er nu chefingeniør på Saljut-1.
Naturligvis, kammerat oberst.
Kunne du kontakte ham?
Han er forbløffet over, at du overvejer det.
En ingeniør fra Stjernebyen som underviser på hans universitet.
Tak, fordi du formidlede det.
Det forklarer min forhåbning om stillingen.
Ja. Jeg overbringer det.
Men, Sergej, jeg forstår bare ikke…
Hvorfor vil du forlade det her sted for at undervise?
Jeg trænger til luftforandring. Stjernebyen er ikke, hvad den har været.
Du bliver træt af borsjtj, når jeg høster afgrøderne her.
Skat.
Hvad?
Skat.
Du har en gæst.
Jeg kan se, du er faldet godt til.
Nydelig udsigt.
Ja, jeg kan næsten se forbi de bevæbnede vagter.
Det er da bedre end gulag.
Skynd dig hellere at komme til sagen, Ljudmila. Galina hvæsser knivene derinde.
Vores nye rumstation, Saljut-1, overvåger hele kloden fra sit kredsløb.
Den giver os langt bedre muligheder end med Tupolev-fly.
Hvor er det skønt, at de fokuserer på overvågning nu.
Vi har brug for et mere sikkert system
til at få overvågningsbillederne ned til Stjernebyen.
Dine gamle teknikere er modvillige.
Med rette.
Jeg kan ikke hjælpe dig, Ljudmila.
Ikke efter det, du gjorde mod mine ørne.
Jeg gjorde det nødvendige for at forsvare nationen, som jeg altid har gjort.
Den eneste grund til, at dine kumpaner ikke er i fængsel,
er, at jeg lod dig tage ansvaret for den fiasko.
Lod mig? Det var storsindet af dig.
Hvorfor beder du ikke din nye chefkonstruktør om at klare problemet?
Petrovskij.
De lader ham bruge sit eget navn, ser jeg.
Han er…
…ikke dig.
Det ved Centralkomitéen godt. Det er nok derfor, du stadig er i live.
Så jeg skal finde løsninger, som han kan sige videre til teknikerne?
Ellers kan dit idylliske otium blive forvandlet til noget meget værre.
Jeg er ikke ung længere, Ljudmila.
Min skæbne optager mig ikke.
Det er muligt, men Petrovskijs…
…handlinger kan gøre skade på Stjernebyen. Måske endda permanent.
Hvad skal jeg gøre? Jeg er…
…jeg er i husarrest.
Jeg kan ikke kommunikere med omverdenen.
Stalin smed dig i gulag uden grund.
Du blev udsultet og tæsket. Du var døden nær af kulde.
Men da der var brug for dig igen, tøvede du ikke.
Du gjorde det, du skulle, fordi du var patriot.
Patriot.
Jeg var en tåbe.
Petrovskij er ingen af delene.
Hvis han ikke får de resultater, han forventer,
bliver Stjernebyen splittet ad.
Alt det, vi sammen har bygget, bliver ødelagt.
Skat, morgenmad.
Der er en algoritme på Venera-computeren.
En metode til at nedskalere højopløselige billeder fra sonden
på Venus' overflade til noget, der kan sendes hjem til Jorden.
Det kan de måske bruge som udgangspunkt.
Koderne kan stadig være i Saljuts kommunikationssystem.
Tak.
Mere får du ikke ud af mig, Ljudmila.
Min tid er forbi.
Gå nu ud og find dig en anden tåbe.
Landbrugsministeriet bekræfter,
at en periode med usædvanlig tørt vejr har ramt dele af Donets- og Volga-regionerne.
Målinger viser, at nedbørsmængden endnu ikke har nået normal standard…
- Far, jeg er hjemme. Har du spist? - Stille.
- De taler om tørken. - …midlertidige problemer.
Lokale partiudvalg og formænd for kollektive landbrug…
…reagerer med resolutte tiltag.
Der mobiliseres vandingsbrigader
for at sikre en effektiv brug af reservoirer og kanalsystemer,
og pumpestationer er i drift i døgndrift for at vande marker.
Far, vi har gæster.
Hvad?
Så sent?
…således dirigeres vandressourcer hen, hvor der er mest brug for dem.
- Godaften. - Kammerat Tarasov.
Beklager, jeg forstyrrer.
Nej, kom indenfor.
- Tak. - Nastja, hent nogle glas.
- Godaften. - Godaften.
Værsgo at fortsætte ind til venstre.
Foreløbige vejrudsigter tyder på…
Lad os få noget at drikke.
…i visse distrikter er Unionens samlede plan for kornindkøb
fortsat mulig at holde gennem…
Hvad kan jeg hjælpe Dem med?
Jeg er faktisk kommet for at tale med Deres datter, kammerat Belikova.
Ja, naturligvis.
Men jeg vil nu gerne have et glas.
- Ja. - Tak.
Det vækker minder om mit eget barndomshjem i Brjanskaja-regionen ikke langt herfra.
Tak.
Ja, jeg går ud bagved.
Skål for Sovjetunionens helte.
Sid ned.
De og kammerat Polivanov må være kommet tæt på hinanden
inden træningsulykken.
Det passer vel, hvad man siger.
Kærligheden kommer, når man mindst venter det.
Tilgiv mig, kammerat,
men en mand som Dem har vel bedre ting at tage sig til
end at tage helt herud for at få et glas.
Ja. Hvorfor er jeg kommet?
Lad os bare sige, at det ikke længere tjener staten bedst,
at De bliver her.
Og heller ikke Dem selv.
De har gjort alt det, vi har bedt Dem om, kammerat Belikova.
Nu skal vi gøre gengæld.
Det forstår jeg ikke.
Vi har brug for yderligere en kosmonaut til at være i rotation på Saljut-1,
og vi har valgt Dem som leder af missionen.
Leder af missionen?
Jeg har ikke trænet til det.
Det stoppede Dem ikke på Luna-16, og De kom hele vejen til Månen.
Men jeg troede, staten mente,
at det var for risikabelt for mig at tage ud i rummet igen.
Det virkede endnu mere risikabelt at lade Dem blive her.
Kammerat Belikova, var det ikke det her, De gerne ville?
Det er det eneste, jeg har villet.
Siden jeg var deroppe første gang.
Tilgiv mig…
…men jeg tvivler på, at De gør det for at være imødekommende.
Wow.
De har udviklet Dem, siden vi sidst talte sammen.
Amerikanerne beskylder os for at bruge Saljut til at indsamle efterretninger.
Gør vi det?
Vi beskytter Sovjetunionen mod vestlige provokationer.
Men for at undgå en yderligere eskalering
må vi overbevise verden om Saljuts fredelige formål.
Og hvis jeg tager derop igen…
Så vil Deres triumferende tilbagevenden til rummet, endda som missionsleder,
forsyne os med en alternativ fortælling.
Jeg gør det.
Godt. Så er det på plads.
De bliver fløjet fra flyvebase Taganrog til Bajkonur i morgen tidlig.
Tillykke.
Hallo?
Der er en grund til, at jeg ville tale med dig under fire øjne.
Jeg bryder mig ikke om, hvordan din overordnede behandler dig.
Hun begrænser dig.
Men jeg ved, at du har et stort potentiale.
- Hun kan lære mig meget. - Du bør ikke tage ved lære af hende.
Jeg fik stillingen i Stjernebyen efter alt det, der skete med Venera.
For at få skibet på ret køl, men også for at skabe forandringer.
Føre stedet ind i den moderne verden.
En del af problemet er, at de gamle dinosaurer efter årtier ikke vil uddø.
Hvis vi fortsat skal være førende i forskning,
teknologi, opdagelse, er det folk som os…
…dig og mig, Irina, der skal styre Stjernebyen?
Man tillod en amerikansk agent at flygte på en illegal mission,
og så skal vi tro på, at oberst Raskova ikke kendte til det?
- Det gjorde hun ikke. - Hun er færdig her.
Jeg skal bare have bevis på, at det tjener staten bedst at fjerne hende.
Og det skal jeg fremskaffe til dig?
Du har en strålende fremtid her, Irina.
Du er stærkere og klogere, end du selv aner.
Jeg ved, hvad du har været igennem.
Hvor meget du måtte udholde, inden du kom hertil.
Jeg kan ikke forestille mig den slags…
…pinsler i hænderne på sådan et uhyre.
Jeg tror ikke…
I sidste ende kom der noget godt ud af det, der skete. Din datter, Zoja.
Jeg tror på, at der også kan komme noget godt ud af det her.
Vi fra Rubljovka må passe på hinanden.
- Klokken er mange. Jeg må se at… - Naturligvis.
Overvej det, jeg bad dig om.
Det skal jeg nok.
Vi ses snart.
- Hvor længe skal vi køre? - Ikke meget længere.
Hvad er der med ham?
Anatolij Frolov.
Han kom hertil med de nyeste kosmonauter.
Så er han fra KGB.
Vi er begge to blevet sat til at arbejde med…
Den rigtige årsag til missionen?
Kosmonaut Belikova, glæder De Dem til at komme ud i rummet igen?
Naturligvis. Missionen er en pragtfuld mulighed
for at forfølge vores videnskabelige mål om bord på verdens første rumstation.
Vink til kameraet.
Affyringskredsløbet er armeret. Klar til start af hovedmotor.
Stjernebyen bekræfter. Forbrændingskammer 11 til 17 er på fuldt tryk.
Modtaget. Fase 2.
Tænding.
Kurs mod målet, Saljut-1. Ankomst om to timer.
Hør efter.
En lykønskning er på sin plads.
Med endnu en vellykket opsendelse viser vi atter Sovjetunionens styrke.
Men vi skal fortsat sørge for at være fokuserede og ukuelige.
De største udfordringer venter.
Flot klaret.
Meget fint.
Ledelsen er meget tilfreds med udfaldet af det her forløb.
Tak, viceformand.
Jeg er glad for at kunne hjælpe.
Hvor er Kirill?
Det ved jeg ikke. Han er ikke mødt her til morgen.
Banen er normal. Ret kurs til mødet med Saljut.
Sojuz, opretter kontakt til Saljut-1 forud for møde.
Saljut, jeres afløsere er med over radioen.
Vi kan se jer, Sojuz.
Jeg håber, I selv har smuglet vodka med, for vi tager vores med hjem.
Det er smukt.
Stjernebyen, gør klar til kredsløbstænding
forud for mødet med Saljut.
Fortsæt med sammenkoblingen, Belikova.
Brændstofreaktor er normal.
Afstanden mindskes med 0,91 meter i sekundet.
Gider I skynde jer? Vi vil gerne hjem nu.
Fem meter.
Pas på hastigheden.
Vinklen ser fin ud.
Kontakt 1.
Kontakt 2.
Sammenkobling gennemført.
Velkommen til Saljut-1.
Hvad laver De her?
Undskyld, kammerat oberst. Der er et akut problem med Saljut-1.
- Kan det ikke vente til i morgen? - Nej, desværre.
Jeg så, at chefkonstruktør Petrovskij skulle til
at sende de første overvågningsbilleder fra Saljut til hovedkvarteret.
Uden min godkendelse?
Ja.
Jeg har dem med, så De kan se dem.
Så kom hellere ind.
Må jeg se mappen?
Øjeblik. Jeg har noget i ovnen.
Han hed Dima.
Han blev dræbt under krigen.
Det gør mig ondt.
Det er længe siden.
Tak, fordi De underrettede mig.
Jeg sørger for, at det kommer til Lubjanka.
De må hellere gå nu.
Der var en ting til.
Ja?
Hvor fandt De den?
Jeg havde den med.
Ville De aflytte mig?
Det blev jeg beordret til, men jeg kunne ikke.
Petrovskij?
Han vil af med Dem.
Hvad venter De på?
Hvabehar?
Irina Vasiljevna, når chefen for Stjernebyen giver en ordre,
skal De adlyde den til punkt og prikke.
- Jeg forstår det ikke. - De skal fortsat tage imod hans ordrer.
Og mine, naturligvis.
Javel, kammerat oberst.
- Holdt. De har ikke adgang… - Hør nu.
- …uden bemyndigelse. - Det er et statsligt anliggende.
De kommer ikke ind.
Stepanov.
Vent. Det er vigtigt.
Ingen må se mig tale med dig.
Jeg har allerede Natheksen på nakken af mig.
Jamen jo hurtigere du går med til det, jeg beder dig om, desto bedre.
Hvis chefkonstruktøren var her, ville jeg spørge ham.
Du får et minut.
Jeg må i kontakt med Saljut-1.
Lige nu.
Jeg har brug for din hjælp.
Saljut-1, her er Stjernebyen. Kan I høre mig?
Saljut-1?
Kom, Stjernebyen. Belikova her.
Belikova, det er Stepanov.
Er alt i orden?
Ja. Vi vil gerne køre en test på sikkerhedsskærmen.
- Det er Frolovs projekt. Jeg vækker ham… - Nej.
Nej.
Hvorfor ikke?
Det er bare ikke nogen stor test.
- Du behøver ikke at forstyrre hans søvn. - Du er ikke Stepanov.
Hvem er det?
Sergej Nikulov.
Nikulov? Hvorfor lyder det bekendt?
Jeg er den tekniker, der udtænkte,
hvordan du kunne lukke CO2 ud af din dragt på Luna-16.
Så det var dig, der fik mig til at stikke hul på min dragt ude i rummet?
- Ja. Undskyld. Jeg var bare… - Du reddede mit liv.
Jeg gjorde bare mit arbejde.
Nej, det gjorde alle de andre.
Hvad har du brug for, Sergej Nikulov?
Sergej, fart på.
Jeg skifter til en sikker kanal.
Sikker?
Kender du til Venera-programmet?
Måske.
Overvågningsteknologien på stationen er udviklet
fra et koncept, der kom fra Venera-missionen.
Jeg aner ikke, hvad du taler om.
Nej, det er klart.
Jeg gennemgik data
fra Jevpatorija-teleskopet, da jeg opdagede noget…
…mærkeligt.
Mærkeligt?
Ja, Jeg vil have dig til at hjælpe med at bekræfte det.
Hvad har det med Venera at gøre?
Det er det, jeg vil finde ud af.
Bare kør testen.
Tak.
Hvad skal jeg gøre?
Indstil UHF-transmitteren til 922,76 megahertz.
Indstiller til 922,76 megahertz.
Jeg opfanger et signal.
- Transmitter signalet til mig. - Transmitterer.
Det er data.
- Det er data komprimeret med… - Med hvad?
Hvad foregår der?
Med hvad, Sergej?
Hvad er det, du roder mig ind i?
- Jeg vil ikke… - Bare et øjeblik mere. Kom nu.
Jeg skal bruge en kalender.
Hvem har en…
Ja, lige et øjeblik.
Kan du høre mig? Er du der? Kom.
- Nej, det er umuligt. - Hvad er umuligt?
Sergej.
Undskyld.
- Sergej. Det er slut. Du må ikke… - Nej, hold nu op.
Er du der?
- Kan du høre mig? Kom. - Hallo?
Ja, jeg er her.
Hvor kommer signalet fra?
Kammerat Belikova, der findes kun ét andet rumfartøj, der er i stand til
at sende data på den frekvens ved hjælp af min algoritme.
Nej.
- Det kan ikke… Det er umuligt. - Jeg ved det ikke.
Men hvis det på en eller anden måde ikke blev udslettet,
vil det vende tilbage til Jorden lige omkring…
…nu.
Tekster af: Eskil Hein